ད་ཡག་པོ་བྱུང་འདུགཚོགས་ཆུང་ཁག་སོ་སོའི་དགོངས་འཆར་ཤོག་སྡེབ་ཁག་ཀྱང་ཡག་པོ་བྱུང་འདུགཚོགས་མི་བྱིངས་རྣམས་བཞུགས་མོལ་ཚོགས་འདུ་འཚོགས་རྒྱུ་དང༌།ཤེས་རིག་ལས་ཁུངས་ནས་གྲོས་ཆོད་བཟོས་ཏེ་སང་ཞོགས་ཚོགས་འདུའི་ཐོག་ྋསྙན་སྒྲོན་ཞུ་གི་རེད།དུས་ཚོད་ཆུད་ཟོས་སུ་གཏོང་རྒྱུ་ཟེར་བ་དེ་བསྐལ་བཟང་ལུགས་བཟང་གི་སྐབས་ཀྱི་སྐད་ཆ་རེད།ང་ཚོས་དེང་སང་ཛ་དྲག་དང༌།དཀའ་ངལ་གྱི་དུས་སྐབས་འདིར་དུས་ཚོད་ཆུད་ཟོས་བཏང་ན་ཧ་ཅང་ཕངས་པོ་རེད།ང་ཚོ་མང་གཙོ་ཟེར་བ་དེའི་ནང་ངེས་པར་འགྲོ་དགོས།མང་གཙོ་ཟེར་བའི་བསྒྱུར་བཅོས་དེ་ངེས་པར་བྱེད་དགོས།དེ་ཡང་མང་གཙོའི་ངོ་བོ་ལྡན་པའི་ཐབས་བྱུས་བྱ་དགོས།ཉིན་རེ་ཉིན་རེའི་འཚོ་བ་སྐྱེལ་སྟངས་ཀྱང་མང་གཙོའི་དོན་ལ་ཕན་པའི་བསམ་བློ་གཏོང་དགོས།དེ་སྔའི་ལས་ཀ་བྱེད་སྟངས་ནང་བཞིན་ཚང་མས་སྦུག་བསྡམས་ཏེ་སྡོད་རྒྱུ་ཡག་པོ་མ་རེད།དཔེར་ན།དེ་སྔ་ཆབ་མདོ་ས་ཤོར་སྐབས་ཆབ་མདོ་ཤོར་ཟིན་ཀྱང༌།བཀའ་ཤག་ནས་ཐུགས་སྤྲོ་བཏང་སྟེ་ཆབ་མདོ་ནས་བཏང་བའི་རླུང་འཕྲིན་ཡང་ལེན་མི་མེད་པའི་དཔེ་ཡན་གྱི་གནས་ལུགས་ཙམ་དུ་ཞུས་པ་ཡིན།དེང་སང་དེ་འདྲ་མ་རེད།ང་ཚོས་འགོ་འཁྲིད་ཚོའི་བསམ་བློའི་འོག་འགྲོ་དགོས།དྷ་རམ་ས་ལའི་འགོ་འཁྲིད་ལས་ཁུངས་ནས་སྲིད་བྱུས་གཏན་འབེབས་བྱས་ཡོད་རེད།དེ་དང་ཕྱོགས་མཚུངས་ཉིན་རེའི་ལས་ཀ་ལག་ལེན་བསྟར་མཁན་གྱི་ལས་བྱེད་པ་དེ་དང༌།འགོ་འཁྲིད་པའི་དབར་འབྲེལ་བ་གསལ་པོ་ཞིག་བྱེད་དགོས་པ་གལ་ཆེན་པོ་མཐོང་གི་འདུག